Proiect

**GUVERNUL REPUBLICII MOLDOVA**

**HOTĂRÂRE nr. \_\_\_\_\_\_\_**

**din \_\_\_\_\_\_\_\_\_\_\_\_\_\_ 2024**

**Chișinău**

**pentru modificarea Regulamentului privind asumarea angajamentelor multianuale,**

**aprobat prin Hotărârea Guvernului nr. 652/2023**

În temeiul art. 66 alin. (31) din Legea finanțelor publice și responsabilității bugetar fiscale nr. 181/2014, (Monitorul Oficial al Republicii Moldova, 2014, nr.223-230, art.519), Guvernul,

**HOTĂRĂȘTE:**

1. Regulamentul privind asumarea angajamentelor multianuale,aprobat prin Hotărârea Guvernului nr. 652/2023, (Monitorul Oficial, 2023, nr. 351-354, art. 807), se modifică după cum urmează:

a) punctul 3 se completează cu subpunctul 5)cu următorul cuprins:

„5)servicii juridice privind reprezentarea legală a statului sau a unei autorități publice în cadrul unei proceduri de arbitraj sau de conciliere desfășurate într-un alt stat sau în fața unei instanțe internaționale de arbitraj sau de conciliere ori în cadrul unor proceduri judiciare în fața instanțelor, a tribunalelor sau a autorităților publice ale unui alt stat sau în fața instanțelor judecătorești sau instituțiilor internaționale”.

b) punctul 9va avea următorul cuprins:

„9.În cazul acceptării angajamentului multianual, procedurile de selectare/achiziții se efectuează în conformitate cu prevederile legislației.”

2. Prezenta hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU Dorin RECEAN**

**Contrasemnează:**

**Ministrul Finanțelor Petru ROTARU**

**Ministrul Justiției Veronica MIHAILOV-MORARU**